               EUROPSKA KOMISIJA
            Bruxelles, 25.10.2017.
            COM(2017) 625 final
            2017/0274(NLE)
            Prijedlog
            ODLUKE VIJEĆA
            o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2019., godišnji iznos za 2018., prvi obrok za 2018. i indikativna, neobvezujuća predviđanja za očekivane godišnje iznose doprinosa za godine 2020. i 2021.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Prijedlogom su obuhvaćeni:

                  –
                        gornja granica godišnjeg iznosa doprinosa za 2019.,

                  –
                        godišnji iznos doprinosa za 2018.,

                  –
                        iznos prvog obroka doprinosa za 2018.

                  –
                        neobvezujuća predviđanja za očekivane godišnje iznose za godine 2020. i 2021.

                  U nastavku se navode pravila na temelju kojih se upravlja 11. Europskim razvojnim fondom (ERF) i ostalim još otvorenim ERF-ovima (8., 9. i 10. ERF):

                  trenutačni Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (dalje u tekstu: Sporazum o partnerstvu AKP-EU), kako je zadnje izmijenjen
                     1
                  ,

                  Interni sporazum između predstavnika vlada država članica Europske unije, koji se sastaju u okviru Vijeća, o financiranju potpore Europske unije u okviru višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                     2
                   (dalje u tekstu: Interni sporazum o 11. ERFu),

                  Uredba Vijeća (EU) 2015/323 o financijskoj uredbi koja se primjenjuje na 11. europski razvojni fond
                     3
                   (dalje u tekstu: Financijska uredba o 11. ERF-u).

                  U navedenim se dokumentima nalaze višegodišnje obveze država članica u pogledu financijske potpore riznici ERF-a. U Financijskoj uredbi o 11. ERF-u navodi se da su države članice obvezne redovito uplaćivati doprinose u riznicu ERF-a na temelju unaprijed određenih financijskih obveza. Redoviti doprinosi plaćaju se na temelju tehničkih odluka Vijeća u kojima je propisana provedba prethodno utvrđenih financijskih obveza.

                  Zbog toga neki naslovi u obrazloženju nisu primjenjivi na pozive za redovite doprinose kao što je ovaj.

               •Dosljednost s postojećim odredbama politike u određenom području

                  Vidjeti točku 1. Razlozi i ciljevi prijedloga

               •Dosljednost u odnosu na druge politike Unije

                  Vidjeti točku 1. Razlozi i ciljevi prijedloga

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  U skladu s člankom 21. stavkom 7. Financijske uredbe o 11. ERF-u odvojeno se utvrđuju iznos kojim upravlja Komisija i iznos kojim upravlja Europska investicijska banka (EIB).

                  U skladu s člankom 52. Financijske uredbe o 11. ERF-u EIB je Komisiji poslao svoje ažurirane procjene obveza i plaćanja u okviru instrumenata kojima upravlja.

                  U skladu s člankom 22. stavkom 1. Financijske uredbe o 11. ERF-u u okviru poziva za doprinose prvo se iskorištavaju raspoloživi iznosi iz prethodnih ERF-ova, jedan za drugim. Stoga se pozivi za doprinose u ovom prijedlogu odnose na iznose na temelju 10. ERF-a koji su utvrđeni za EIB i iznose na temelju 11. ERF-a koji su utvrđeni za Europsku komisiju.

                  U skladu s člankom 21. stavkom 2. Financijske uredbe o 11. ERF-u Vijeće odlučuje o tom prijedlogu do 15. studenoga.

                  U skladu s člankom 2. Odluke Vijeća (EU) 2017/1206
                     4
                   smanjuju se udjeli doprinosa država članica utvrđeni u članku 1. stavku 2. točki (a) internih sporazuma o 8. i 9. ERF-u. Smanjenje će utjecati na treći obrok za 2017. i/ili prvi obrok za 2018. doprinosa država članica u skladu s prilagodbom koju svaka država članica odabere.

                  Člankom 23. stavkom 1. Financijske uredbe o 11. ERF-u predviđa se da će se od države članice koja obrok doprinosa ne plati u roku zahtijevati plaćanje kamate na neplaćeni iznos; u istom je članku utvrđen i način plaćanja kamata.

               •Supsidijarnost (za neisključivu nadležnost)

                  Vidjeti točku 1. Razlozi i ciljevi prijedloga

               •Proporcionalnost

                  Vidjeti točku 1. Razlozi i ciljevi prijedloga

               •Odabir instrumenta

                  Vidjeti točku 1. Razlozi i ciljevi prijedloga

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               ••Ex post evaluacija/provjera primjerenosti postojećeg zakonodavstva

                  Nije relevantno

               •Savjetovanja s dionicima

                  Nije relevantno

               ••Prikupljanje i primjena stručnih znanja

                  Nije relevantno

               •Procjena učinka

                  Nije relevantno

               •Primjerenost propisa i pojednostavljivanje

                  Nije relevantno

               •Temeljna prava

                  Nije relevantno

               4.UTJECAJ NA PRORAČUN

                  Nije relevantno

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije relevantno

               •Dokumenti s obrazloženjima (za direktive)

                  Nije relevantno

               •Detaljno obrazloženje posebnih odredbi prijedloga

                  Nije relevantno

               2017/0274 (NLE)

               Prijedlog

               ODLUKE VIJEĆA

               o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2019., godišnji iznos za 2018., prvi obrok za 2018. i indikativna, neobvezujuća predviđanja za očekivane godišnje iznose doprinosa za godine 2020. i 2021.

               VIJEĆE EUROPSKE UNIJE,

               uzimajući u obzir Ugovor o Europskoj uniji i Ugovor o funkcioniranju Europske unije,

               uzimajući u obzir Uredbu Vijeća (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond
                  5
                (dalje u tekstu „Financijska uredba o 11. ERF-u”), a posebno njezin članak 21. stavak 2.,

               uzimajući u obzir prijedlog Europske komisije,

               budući da:

               (1)U skladu s postupkom utvrđenim u članku 21. stavku 2. Financijske uredbe o 11. ERF-u Komisija do 15. listopada 2017. predstavlja prijedlog kojim se utvrđuju (a) gornja granica godišnjeg iznosa doprinosa za 2019., (b) godišnji iznos za 2018., (c) iznos prvog obroka doprinosa za 2018. i (d) indikativna, neobvezujuća predviđanja za očekivane godišnje iznose doprinosa za godine 2020.–2021.

               (2)U skladu s člankom 52. Financijske uredbe o 11. ERF-u Europska investicijska banka poslala je Komisiji 4. rujna 2017. svoje ažurirane procjene obveza i plaćanja u okviru instrumenata kojima upravlja.

               (3)U članku 22. stavku 1. Financijske uredbe o 11. ERF-u propisano je da se u okviru poziva na doprinose prvo iskorištavaju iznosi osigurani u prethodnim ERF-ovima. Stoga bi trebalo uputiti poziv za sredstva u okviru 10. ERF-a za EIB i u okviru 11. ERF-a za Komisiju.

               (4)Odlukom Vijeća (EU) 2016/2026 od 15. studenoga 2016. o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2018., godišnji iznos za 2017., prvi obrok za 2017. i indikativna, neobvezujuća predviđanja za očekivane godišnje iznose za godine 2019. i 2020.
                  6
                utvrđena je gornja granica za godišnji iznos doprinosa država članica ERF-u za 2018. u visini od 4 550 000 000 EUR za Komisiju, odnosno 250 000 000 EUR za EIB.

               (5)Odlukom Vijeća (EU) 2017/1206 od 4. srpnja 2017. o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok za 2017.
                  7
                određeno je smanjenje doprinosa iz opozvanih sredstava 8. i 9. ERF-a u iznosu od 200 000 000 EUR.

               DONIJELO JE OVU ODLUKU:

               Članak 1.

               Gornja granica za godišnji iznos doprinosa država članica ERF-u za 2019. utvrđena je na 4 900 000 000 EUR. Od tog je iznosa 4 600 000 000 EUR namijenjeno Komisiji, a 300 000 000 EUR Europskoj investicijskoj banci.

               Članak 2.

               Godišnji iznos doprinosa država članica ERF-u za 2018. utvrđen je na 4 800 000 000 EUR. Od tog je iznosa 4 550 000 000 EUR namijenjeno Komisiji, a 250 000 000 EUR Europskoj investicijskoj banci.

               Članak 3.

               Pojedinačni doprinosi za Europski razvojni fond koje Europskoj komisiji i Europskoj investicijskoj banci trebaju platiti države članice kao prvi obrok za 2018. navedeni su u tablici u Prilogu ovoj Odluci.

               Plaćanja tih doprinosa mogu se kombinirati s prilagodbama u okviru provedbe smanjenja doprinosa u iznosu od 200 000 000 EUR iz opozvanih sredstava u okviru 8. i 9. ERF-a, prema planu prilagodbe koji je dostavila svaka država članica.

               Članak 4.

               Indikativna, neobvezujuća predviđanja za očekivani godišnji iznos doprinosa za 2020. utvrđuju se na 4 600 000 000 EUR za Komisiju, odnosno na 300 000 000 EUR za EIB, a za 2021. na 4 700 000 000 EUR za Komisiju i 300 000 000 za EIB.

               Članak 5.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 317, 15.12.2000., str. 3.

                     (2)
                  SL L 210, 6.8.2013., str. 1.

                     (3)
                  SL L 58, 3.3.2015., str. 17–38.

                     (4)
                  SL L 173/15, 6.7.2017.

                     (5)
                  SL L 58, 3.3.2015, str. 17.

                     (6)
                  SL L 313, 19.11.2016, str. 25.

                     (7)
                  SL L 173, 6.7.2017, str. 15.

    ---documentbreak---

               EUROPSKA KOMISIJA
            Bruxelles, 25.10.2017.
            COM(2017) 625 final
            PRILOG

            Prijedlogu Odluke Vijeća
            o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2019., godišnji iznos za 2018., prvi obrok za 2018. i indikativna, neobvezujuća predviđanja za očekivane godišnje iznose doprinosa za godine 2020. i 2021.

               PRILOG

                        DRŽAVE ČLANICE

                        Ključni % za 10. ERF

                        Ključni % za 11. ERF

                        1. obrok za 2018. (EUR)

                        Ukupno

                        Komisija

                        EIB

                        11. ERF

                        10. ERF

                        BELGIJA

                        3,53

                        3,24927

                        66 610 035,00

                        5 295 000,00

                        71 905 035,00

                        BUGARSKA

                        0,14

                        0,21853

                        4 479 865,00

                        210 000,00

                        4 689 865,00

                        ČEŠKA

                        0,51

                        0,79745

                        16 347 725,00

                        765 000,00

                        17 112 725,00

                        DANSKA

                        2,00

                        1,98045

                        40 599 225,00

                        3 000 000,00

                        43 599 225,00

                        NJEMAČKA

                        20,50

                        20,57980

                        421 885 900,00

                        30 750 000,00

                        452 635 900,00

                        ESTONIJA

                        0,05

                        0,08635

                        1 770 175,00

                        75 000.00

                        1 845 175,00

                        IRSKA

                        0,91

                        0,94006

                        19 271 230,00

                        1 365 000,00

                        20 636 230,00

                        GRČKA

                        1,47

                        1,50735

                        30 900 675,00

                        2 205 000,00

                        33 105 675,00

                        ŠPANJOLSKA

                        7,85

                        7,93248

                        162 615 840,00

                        11 775 000,00

                        174 390 840,00

                        FRANCUSKA

                        19,55

                        17,81269

                        365 160 145,00

                        29 325 000,00

                        394 485 145,00

                        HRVATSKA

                        0,00

                        0,22518

                        4 616 190,00

                        0,00

                        4 616 190,00

                        ITALIJA

                        12,86

                        12,53009

                        256 866 845,00

                        19 290 000,00

                        276 156 845,00

                        CIPAR

                        0,09

                        0,11162

                        2 288 210,00

                        135 000,00

                        2 423 210,00

                        LATVIJA

                        0,07

                        0,11612

                        2 380 460,00

                        105 000,00

                        2 485 460,00

                        LITVA

                        0,12

                        0,18077

                        3 705 785,00

                        180 000,00

                        3 885 785,00

                        LUKSEMBURG

                        0,27

                        0,25509

                        5 229 345,00

                        405 000,00

                        5 634 345,00

                        MAĐARSKA

                        0,55

                        0,61456

                        12 598 480,00

                        825 000,00

                        13 423 480,00

                        MALTA

                        0,03

                        0,03801

                        779 205,00

                        45 000,00

                        824 205,00

                        NIZOZEMSKA

                        4,85

                        4,77678

                        97 923 990,00

                        7 275 000,00

                        105 198 990,00

                        AUSTRIJA

                        2,41

                        2,39757

                        49 150 185,00

                        3 615 000,00

                        52 765 185,00

                        POLJSKA

                        1,30

                        2,00734

                        41 150 470,00

                        1 950 000,00

                        43 100 470,00

                        PORTUGAL

                        1,15

                        1,19679

                        24 534 195,00

                        1 725 000,00

                        26 259 195,00

                        RUMUNJSKA

                        0,37

                        0,71815

                        14 722 075,00

                        555 000,00

                        15 277 075,00

                        SLOVENIJA

                        0,18

                        0,22452

                        4 602 660,00

                        270 000,00

                        4 872 660,00

                        SLOVAČKA

                        0,21

                        0,37616

                        7 711 280.00

                        315 000,00

                        8 026 280.00

                        FINSKA

                        1,47

                        1,50909

                        30 936 345,00

                        2 205 000,00

                        33 141 345,00

                        ŠVEDSKA

                        2,74

                        2,93911

                        60 251 755,00

                        4 110 000,00

                        64 361 755,00

                        UJEDINJENA KRALJEVINA

                        14,82

                        14,67862

                        300 911 710,00

                        22 230 000,00

                        323 141 710,00

                        UKUPNO EU-28

                        100,00

                        100,00

                        2 050 000 000,00

                        150 000 000,00

                        2 200 000 000,00


               EUROPSKA KOMISIJA
            Bruxelles, 6.11.2017.
            COM(2017) 639 final
            2017/0281(NLE)
            Prijedlog
            ODLUKE VIJEĆA
            od...o stajalištu koje treba donijeti u ime Europske unijeu Zajedničkom odboru EGP-a o izmjeni Priloga XXI. (Statistika) Sporazumu o EGP-u

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nacrtom odluke Zajedničkog odbora EGP-a (priloženim predloženoj odluci Vijeća) želi se izmijeniti Prilog XXI. (Statistika) Sporazumu o EGP-u kako bi se u njega uključila Uredba (EU) 2016/792 Europskog parlamenta i Vijeća od 11. svibnja 2016. o harmoniziranim indeksima potrošačkih cijena i indeksu cijena stambenih objekata i stavljanju izvan snage Uredbe Vijeća (EZ) br. 2494/95
                  1
               .

               Uredbom (EU) 2016/792 utvrđuje se zajednički okvir za razvoj, proizvodnju i diseminaciju harmoniziranih indeksa potrošačkih cijena (HIPC) i indeksa cijena stambenih objekata na razini Unije i na nacionalnoj razini.

               Takvi indeksi nisu utvrđeni u Lihtenštajnu, koji zbog toga traži izuzeće od primjene ove Uredbe. Lihtenštajn na temelju prilagodbe u točki 19.a podtočki (f) Priloga XXI. Sporazumu o EGP-u trenutačno ima izuzeće od obveze prikupljanja podataka u skladu s Uredbom Vijeća (EZ) br. 2494/95 od 23. listopada 1995.
                  2
                Lihtenštajn stoga traži da se to izuzeće primjenjuje i dalje u odnosu na Uredbu (EU) 2016/792.

               •Dosljednost s postojećim odredbama politike u određenom području

               Priloženim nacrtom odluke Zajedničkog odbora proširuje se već postojeća politika EU-a na države EFTA-e koje su članice EGP-a (Norveška, Island i Lihtenštajn).

               •Dosljednost u odnosu na druge politike Unije

               Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog Sporazuma čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na članku 338. stavku 1. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94
                  3
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Komisija u suradnji s Europskom službom za vanjsko djelovanje Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga.

               Cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije.

                  Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru kojom se potvrđuje zauzeti pristup.

               •Proporcionalnost

               U skladu s načelom proporcionalnosti ovaj Prijedlog ne prelazi ono što je potrebno za ostvarivanje njegova cilja.

               •Odabir instrumenta

                  U skladu s člankom 98. Sporazuma o EGP-u odabrani je instrument odluka Zajedničkog odbora EGP-a. Zajednički odbor EGP-a osigurava djelotvornu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Prikupljanje i primjena stručnih znanja

               Nije primjenjivo.

               •Procjena učinka

               Nije primjenjivo.

               4.UTJECAJ NA PRORAČUN

               Ne očekuje se da će se zbog uključenja Uredbe (EU) 2016/792 u Sporazum o EGP-u utjecati na proračun.

               5.OSTALI DIJELOVI

               Nije primjenjivo.

               2017/0281 (NLE)

               Prijedlog

               ODLUKE VIJEĆA

               od...

                  o stajalištu koje treba donijeti u ime Europske unije
                  u Zajedničkom odboru EGP-a o izmjeni Priloga XXI. (Statistika)
                  Sporazumu o EGP-u

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 338. stavak 1. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  4
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  5
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u Zajednički odbor EGP-a može odlučiti izmijeniti, među ostalim, Prilog XXI. (Statistika) Sporazumu o EGP-u.

               (3)Uredbu (EU) 2016/792 Europskog parlamenta i Vijeća
                  6
                potrebno je uključiti u Sporazum o EGP-u.

               (4)Prilog XXI. (Statistika) Sporazumu o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje u ime Unije treba donijeti u Zajedničkom odboru EGP-a o predloženoj izmjeni Priloga XXI. (Statistika) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)
                  SL L 135, 24.5.2016., str. 11.

                     (2)
                  SL L 257, 27.10.1995., str. 1.

                     (3)
                  SL L 305, 30.11.1994., str. 6–8.

                     (4)
                  SL L 305, 30.11.1994., str. 6.

                     (5)
                  SL L 1, 3.1.1994., str. 3.

                     (6)
                  Uredba (EU) 2016/792 Europskog parlamenta i Vijeća od 11. svibnja 2016. o harmoniziranim indeksima potrošačkih cijena i indeksu cijena stambenih objekata i stavljanju izvan snage Uredbe Vijeća (EZ) br. 2494/95, (SL L 135, 24.5.2016., str. 11.).

    ---documentbreak---

               EUROPSKA KOMISIJA
            Bruxelles,6.11.2017.
            COM(2017) 639 final
            PRILOG

            Prijedlogu ODLUKE VIJEĆA
            o stajalištu koje treba donijeti u ime Europske unije u Zajedničkom odboru EGP-a o izmjeni poslovnika Zajedničkog odbora EGP-a

               PRILOG

               ODLUKA ZAJEDNIČKOG ODBORA EGP-a br. …/2017

                  o izmjeni Priloga XXI. (Statistika) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Uredbu (EU) 2016/792 Europskog parlamenta i Vijeća od 11. svibnja 2016. o harmoniziranim indeksima potrošačkih cijena i indeksu cijena stambenih objekata i stavljanju izvan snage Uredbe Vijeća (EZ) br. 2494/95
                  1
                treba uključiti u Sporazum o EGP-u.

               (2)Uredbom (EU) 2016/792 stavlja se izvan snage Uredba Vijeća (EZ) br. 2494/95
                  2
               , koja je uključena u Sporazum o EGP-u i koja se stoga treba isključiti iz njega.

               (3)Prilog XXI. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Tekst točke 19.a (Uredba Vijeća (EZ) br. 2494/95) u Prilogu XXI. Sporazumu o EGP-u zamjenjuje se sljedećim:

               „32016 R 0792: Uredba (EU) 2016/792 Europskog parlamenta i Vijeća od 11. svibnja 2016. o harmoniziranim indeksima potrošačkih cijena i indeksu cijena stambenih objekata i stavljanju izvan snage Uredbe Vijeća (EZ) br. 2494/95 (SL L 135, 24.5.2016., str. 11.).

               Za potrebe ovog Sporazuma odredbe Uredbe sadržavaju sljedeću prilagodbu:

               Ova se Uredba ne primjenjuje na Lihtenštajn.”.

               Članak 2.

               Vjerodostojni su tekstovi Uredbe (EU) 2016/792 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Sporazuma o EGP-u*.

                  3Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)
                  SL L 135, 24.5.2016., str. 11.

                     (2)
                  SL L 257, 27.10.1995., str. 1.

                     (3)
                  [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 6.11.2017.
            COM(2017) 640 final
            2017/0282(NLE)
            Prijedlog
            ODLUKE VIJEĆA
            o stajalištu koje treba donijeti, u ime Europske unije,u Zajedničkom odboru EGP-a o izmjeni Priloga II.(Tehnički propisi, norme, ispitivanje i potvrđivanje) Sporazumu o EGP-u

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nacrtom odluke Zajedničkog odbora EGP-a (priloženim predloženoj odluci Vijeća) želi se izmijeniti Prilog II. (Tehnički propisi, norme, ispitivanje i potvrđivanje) Sporazumu o EGP-u kako bi se uključila Direktiva (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva
                  1
               .

               •Dosljednost s postojećim odredbama politike u određenom području

               Priloženim nacrtom odluke Zajedničkog odbora postojeća politika EU-a proširuje se na države EFTA-e koje su članice EGP-a (Norveška, Island i Lihtenštajn).

               •Dosljednost u odnosu na druge politike Unije

               Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog Sporazuma čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na člancima 114., 337. i 43. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94
                  2
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Komisija u suradnji s Europskom službom za vanjsko djelovanje Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga.

               Cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije.

                  Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru kojom se potvrđuje zauzeti pristup.

               •Proporcionalnost

               U skladu s načelom proporcionalnosti ovaj prijedlog ne prelazi ono što je potrebno za ostvarivanje njegova cilja.

               •Odabir instrumenta

                  U skladu s člankom 98. Sporazuma o EGP-u odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Prikupljanje i primjena stručnih znanja

               Nije primjenjivo.

               •Procjena učinka

               Nije primjenjivo.

               4.UTJECAJ NA PRORAČUN

               Ne očekuje se da će uključivanje Direktive (EU) 2015/1535 u Sporazum o EGP-u imati utjecaj na proračun.

               5.OSTALI DIJELOVI

               Glavne prilagodbe koje je zatražila EFTA

               Obrazloženje i predloženo rješenje

               Definicija „tehničke specifikacije”, članak 1. stavak 1. točka (c), prilagodba (a)

               Prilagodbom se osigurava da se izraz „poljoprivrednih proizvoda iz članka 38. stavka 1. (...) (UFEU)” prestane primjenjivati kao dio definicije „tehničke specifikacije” jer se članak 38. stavak 1. UFEU-a odnosi na EU-ove ZPP i ZRP, instrumente koji nisu unutar područja primjene Sporazuma o EGP-u. Ista je prilagodba već primjenjiva u okviru Sporazuma o EGP-u.

               Zahtjevi za dodatne informacije, članak 5. stavak 1., prilagodba (c)

               Uključena je prilagodba kako bi se osigurala dovoljna razmjena informacija između EU-a i EFTA-e. Treba napomenuti da je slična prilagodba već primjenjiva u okviru Sporazuma o EGP-u.

               Prosljeđivanje primjedbi, članak 5. stavak 2., prilagodba (d)

               Prilagodbom se objašnjava kako se primjedbe na nacrte tehničkih propisa trebaju razmjenjivati između EU-a i EFTA-e. Treba napomenuti da je ista prilagodba već primjenjiva u okviru Sporazuma o EGP-u.

               2017/0282 (NLE)

               Prijedlog

               ODLUKE VIJEĆA

               o stajalištu koje treba donijeti, u ime Europske unije,
                  u Zajedničkom odboru EGP-a o izmjeni Priloga II.
                  (Tehnički propisi, norme, ispitivanje i potvrđivanje) Sporazumu o EGP-u

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 114., 337. i 43., u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog II. (Tehnički propisi, norme, ispitivanje i potvrđivanje) Sporazumu o EGP-u.

               (3)Direktiva (EU) 2015/1535 Europskog parlamenta i Vijeća
                  5
                treba se uključiti u Sporazum o EGP-u.

               (4)Prilog II. (Tehnički propisi, norme, ispitivanje i potvrđivanje) Sporazumu o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje treba donijeti, u ime Unije, u Zajedničkom odboru EGP-a o predloženoj izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 241, 17.9.2015., str. 1.–15.

                     (2)
                  SL L 305, 30.11.1994., str. 6.–8.

                     (3)
                  SL L 305, 30.11.1994., str. 6.

                     (4)
                  SL L 1, 3.1.1994., str. 3.

                     (5)
                  Direktiva (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva (SL L 241, 17.9.2015., str. 1.–15.).

    ---documentbreak---

               EUROPSKA KOMISIJA
            Bruxelles, 6.11.2017.
            COM(2017) 640 final
            PRILOG
            Prijedloguodluke Vijećao stajalištu koje treba donijeti, u ime Europske unije,u Zajedničkom odboru EGP-a o izmjeni Priloga II.(Tehnički propisi, norme, ispitivanje i potvrđivanje) Sporazumu o EGP-u

               ODLUKA ZAJEDNIČKOG ODBORA EGP-a
                  br. .../2017

                  od

                  o izmjeni Priloga II. (Tehnički propisi, norme, ispitivanje i potvrđivanje)
                  Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Direktiva (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva
                  1
                treba se uključiti u Sporazum o EGP-u.

               (2)Direktivom (EU) 2015/1535 stavlja se izvan snage Direktiva 98/34/EZ Europskog parlamenta i Vijeća
                  2
               , koja je uključena u Sporazum o EGP-u i koja se stoga treba isključiti iz njega.

               (3)Prilog II. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Tekst točke 1. (Direktiva 98/34/EZ Europskog parlamenta i Vijeća) u poglavlju XIX. Priloga II. Sporazumu o EGP-u zamjenjuje se sljedećim:

               „32015 L 1535: Direktiva (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva (SL L 241, 17.9.2015., str. 1.).

               Za potrebe ovog Sporazuma odredbe Direktive tumače se uz sljedeće prilagodbe:

               (a)drugi podstavak članka 1. stavka 1. točke (c) zamjenjuje se sljedećim:

               ‚Izraz ‚tehnička specifikacija’ također obuhvaća proizvodne metode i postupke koji se koriste kod proizvoda namijenjenih prehrani ljudi i životinja te lijekova kako je definirano u članku 1. Direktive 2001/83/EZ (Odluka Zajedničkog odbora EGP-a br. 82/2002 od 25. lipnja 2002.
                  3
               ), kao i proizvodne metode i postupke koji se koriste kod drugih proizvoda, ako oni imaju učinak na svojstva tih proizvoda.’;

               (b)u prvom podstavku članka 5. stavka 1. dodaje se sljedeće:

               ‚Cjeloviti tekst dostavljenog nacrta tehničkog propisa stavlja se na raspolaganje na izvornom jeziku kao i u cjelovitom prijevodu na jedan od službenih jezika Unije.’;

               (c)u članku 5. stavku 1. dodaje se sljedeći podstavak:

               ‚Komisija ili države članice kroz Komisiju, s jedne strane, i Nadzorno tijelo EFTA-e ili države EFTA-e kroz Nadzorno tijelo EFTA-e, s druge strane, mogu zatražiti dodatne informacije o dostavljenom nacrtu tehničkog propisa.’;

               (d)u članku 5. stavku 2. dodaje se sljedeći podstavak:

               ‚Primjedbe država EFTA-e Nadzorno tijelo EFTA-e prosljeđuje Komisiji u obliku jedinstvenog usklađenog priopćenja, a primjedbe Komisije i država članica Komisija prosljeđuje Nadzornom tijelu EFTA-e.’;

               (e)članak 6. stavci 3., 4., 5. i 6. ne primjenjuju se.”

               Članak 2.

               Briše se tekst točke 5.i (Direktiva 98/34/EZ Europskog parlamenta i Vijeća) Priloga XI. Sporazumu o EGP-u.

               Članak 3.

               Vjerodostojni su tekstovi Direktive (EU) 2015/1535 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 4.

               Ova Odluka stupa na snagu […] pod uvjetom da su sva priopćenja iz članka 103. stavka 1. Sporazuma o EGP-u poslana.*

                  4Članak 5.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik
                     Tajnici

                     Zajedničkog odbora EGP-a

                     (1)
                  SL L 241, 17.9.2015., str. 1.

                     (2)
                  SL L 204, 21.7.1998., str. 37.

                     (3)
                  Dodatak o EGP-u br. 49, 3.10.2002., str. 22.

                     (4)
                  [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 27.2.2018.
            COM(2018) 82 final
            2018/0037(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzetiu Zajedničkom odboru EGP-a o izmjeni Priloga XIII. (Promet)Sporazumu o EGP-u

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nacrtom odluke Zajedničkog odbora EGP-a (priloženim predloženoj odluci Vijeća) želi se izmijeniti Prilog XIII. (Promet) Sporazumu o EGP-u kako bi se uključila Uredba Komisije (EU) br. 1305/2014 o tehničkoj specifikaciji za interoperabilnost u odnosu na podsustav telematskih aplikacija za teretni promet željezničkog sustava u Europskoj uniji
                  1
               .

               Prilagodbe u nacrtu priložene odluke Zajedničkog odbora EGP-a nadilaze puke tehničke prilagodbe u smislu Uredbe Vijeća br. 2894/94.

               •Dosljednost s postojećim odredbama politike u određenom području

               Priloženim nacrtom odluke Zajedničkog odbora EGP-a proširuje se već postojeća politika EU-a na države članice EFTA-e koje su članice EGP-a (Norveška, Island i Lihtenštajn).

               •Dosljednost u odnosu na druge politike Unije

                  Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog Sporazuma čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na člancima 91. i 172. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94
                  2
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Europska služba za vanjsko djelovanje (ESVD) u suradnji s Komisijom Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. ESVD se nada da će ga moći što prije iznijeti u Zajedničkom odboru EGP-a.

                •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga.

               Cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije.

               Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru kojom se potvrđuje zauzeti pristup.

               •Proporcionalnost

               U skladu s načelom proporcionalnosti ovaj prijedlog ne prelazi ono što je potrebno za ostvarivanje njegova cilja.

               •Odabir instrumenta

               U skladu s člankom 98. Sporazuma o EGP-u, odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Prikupljanje i primjena stručnih znanja

               Nije primjenjivo

               •Procjena učinka

               Nije primjenjivo

               4.UTJECAJ NA PRORAČUN

               Ne očekuje se da će uključivanje Uredbe Komisije (EU) br. 1305/2014 u Sporazum o EGP-u imati utjecaj na proračun.

               5.OSTALI DIJELOVI

               •Opis predložene prilagodbe

               U odjeljku 7.1.4. Priloga Uredbi Komisije (EU) br. 1305/2014 predviđa se osnivanje upravnog odbora. Taj upravni odbor osigurava stratešku upravljačku strukturu za učinkovito upravljanje radom i koordinaciju rada u provedbi tehničkih specifikacija za interoperabilnost (TSI) u odnosu na „telematske aplikacije za teretni promet” (TAF).

               Te će se funkcije sa strane EFTA-e povjeriti Nadzornom tijelu EFTA-e, u skladu sa strukturom Sporazuma o EGP-u koja se sastoji od dva stupa. Države EFTA-e koje su članice EGP-a zbog toga za Nadzorno tijelo EFTA-e traže status promatrača u tom upravnom odboru.

               Treba napomenuti da članovi upravnog odbora mogu upravnom odboru predložiti da se druge organizacije uključe kao promatrači kad za to postoje opravdani tehnički i organizacijski razlozi.

               2018/0037 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti
                  u Zajedničkom odboru EGP-a o izmjeni Priloga XIII. (Promet)
                  Sporazumu o EGP-u

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 91. i 172. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u Zajednički odbor EGP-a može odlučiti izmijeniti, među ostalim, Prilog XIII. (Promet) Sporazumu o EGP-u.

               (3)Uredba Komisije (EU) br. 1305/2014
                  5
                treba se uključiti u Sporazum o EGP-u.

               (4)Prilog XIII. (Promet) Sporazumu o EGP-u trebalo bi stoga na odgovarajući način izmijeniti.

               (5)Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje treba donijeti, u ime Unije, u Zajedničkom odboru EGP-a o predloženoj izmjeni Priloga XIII. (Promet) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba Komisije (EU) br. 1305/2014 od 11. prosinca 2014. o tehničkoj specifikaciji za interoperabilnost u odnosu na podsustav telematskih aplikacija za teretni promet željezničkog sustava u Europskoj uniji i stavljanju izvan snage Uredbe (EZ) br. 62/2006 (SL L 356, 12.12.2014., str. 438.).

                     (2)

                        SL L 305, 30.11.1994., str. 6.–8.

                     (3)

                        SL L 305, 30.11.1994., str. 6.

                     (4)

                        SL L 1, 3.1.1994., str. 3.

                     (5)

                        Uredba Komisije (EU) br. 1305/2014 od 11. prosinca 2014. o tehničkoj specifikaciji za interoperabilnost u odnosu na podsustav telematskih aplikacija za teretni promet željezničkog sustava u Europskoj uniji i stavljanju izvan snage Uredbe (EZ) br. 62/2006 (SL L 356, 12.12.2014., str. 438.).

    ---documentbreak---

               EUROPSKA KOMISIJA
            Bruxelles,27.2.2018.
            COM(2018) 82 final
            PRILOG

            Prijedlogu odluke Vijeća
            o stajalištu koje u ime Europske unije treba zauzetiu Zajedničkom odboru EGP-a o izmjeni Priloga XIII. (Promet)Sporazumu o EGP-u

               PRILOG
               ODLUKA ZAJEDNIČKOG ODBORA EGP-A br. …/2018

                  od XXX

                  o izmjeni Priloga XIII. (Promet) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,

               budući da:

               (1)Uredba Komisije (EU) br. 1305/2014 оd 11. prosinca 2014. o tehničkoj specifikaciji za interoperabilnost u odnosu na podsustav telematskih aplikacija za teretni promet željezničkog sustava u Europskoj uniji i stavljanju izvan snage Uredbe (EZ) br. 62/2006
                  1
                treba se uključiti u Sporazum o EGP-u.

               (2)Uredbom (EU) br. 1305/2014 stavlja se izvan snage Uredba Komisije (EZ) br. 62/2006
                  2
               , koja je uključena u Sporazum o EGP-u i koja se stoga treba isključiti iz njega.

               (3)Prilog XIII. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Tekst točke 37.h (Uredba Komisije (EZ) br. 62/2006) Priloga XIII. Sporazumu o EGP-u zamjenjuje se sljedećim:

               „32014 R 1305: Uredba Komisije (EU) br. 1305/2014 od 11. prosinca 2014. o tehničkoj specifikaciji za interoperabilnost u odnosu na podsustav telematskih aplikacija za teretni promet željezničkog sustava u Europskoj uniji i stavljanju izvan snage Uredbe (EZ) br. 62/2006 (SL L 356, 12.12.2014., str. 438.).

               Za potrebe ovog Sporazuma Uredba se tumači uz sljedeću prilagodbu:

               Nakon točke 3. u odjeljku 7.1.4. Priloga dodaje se sljedeći stavak:

               4.
                     Nadzorno tijelo EFTA-e ima status promatrača u Upravnom odboru.”

               Članak 2.

               Vjerodostojni su tekstovi Uredbe (EU) br. 1305/2014 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu […] pod uvjetom da su podnesene sve obavijesti iz članka 103. stavka 1. Sporazuma o EGP-u* ili na dan stupanja na snagu Odluke Zajedničkog odbora EGP-a br. xx/xxxx od xx.xx.xxxx.
                  3
                [o uključivanju Direktive 2012/34/EU], koji god je datum kasniji.

                  4Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)

                        SL L 356, 12.12.2014., str. 438.

                     (2)

                        SL L 13, 18.1.2006., str. 1.

                     (3)

                        SL L …*
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 2.3.2018.
            COM(2018) 83 final
            2018/0039(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Zajedničkom odboru EGP-a o izmjeni Priloga XXII. (Pravo trgovačkih društava) i Protokola 37 (sadržava popis predviđen člankom 101.) Sporazumu o EGP-u

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nacrtom odluke Zajedničkog odbora EGP-a (priložen predloženoj odluci Vijeća) želi se izmijeniti Prilog XXII. (Pravo trgovačkih društava) i Protokol 37 (sadržava popis predviđen člankom 101.) Sporazumu o EGP-u kako bi se u njega uključile Uredba (EU) br. 537/2014 o posebnim zahtjevima u vezi zakonske revizije subjekata od javnog interesa
                  1
                i Direktiva 2014/56/EU o zakonskim revizijama godišnjih financijskih izvještaja i konsolidiranih financijskih izvještaja
                  2

               Prilagodbe u nacrtu priložene Odluke Zajedničkog odbora EGP-a nadilaze puke tehničke prilagodbe u smislu Uredbe Vijeća br. 2894/94. Stoga Vijeće utvrđuje stajalište Unije.

               •Dosljednost s postojećim odredbama politike u predmetnom području

               Priloženim nacrtom Odluke Zajedničkog odbora EGP-a proširuje se već postojeća politika EU-a na države EFTA-e koje su članice EGP-a (Norveška, Island i Lihtenštajn).

               •Dosljednost u odnosu na druge politike Unije

               Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog Sporazuma čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na člancima 50. i 114. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94
                  3
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Europska služba za vanjsko djelovanje (ESVD) u suradnji s Komisijom Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. ESVD se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga.

               Cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije.

               Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru kojom se potvrđuje zauzeti pristup.

               •Proporcionalnost

               U skladu s načelom proporcionalnosti ovaj prijedlog ne prelazi ono što je potrebno za ostvarivanje njegova cilja.

               •Odabir instrumenta

               U skladu s člankom 98. Sporazuma o EGP-u, odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

               Nije primjenjivo.

               •Savjetovanja s dionicima

               Nije primjenjivo.

               •Prikupljanje i primjena stručnih znanja

               Nije primjenjivo.

               •Procjena učinka

               Nije primjenjivo.

               •Primjerenost propisa i pojednostavljivanje

               Nije primjenjivo.

               •Temeljna prava

               Nije primjenjivo.

               4.UTJECAJ NA PRORAČUN

               Ne očekuje se da će uključivanje u Sporazum o EGP-u Uredbe (EU) br. 537/2014 o posebnim zahtjevima u vezi zakonske revizije subjekata od javnog interesa i Direktive 2014/56/EU o zakonskim revizijama godišnjih financijskih izvještaja i konsolidiranih financijskih izvještaja utjecati na proračun.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

               Nije primjenjivo.

               •Dokumenti s obrazloženjima (za direkive)

               Nije primjenjivo.

               •Detaljno obrazloženje posebnih odredaba prijedloga

               Upućivanja na „zakonodavstvo Unije” iz Uredbe (EU) br. 537/2014.

               U skladu s člankom 7. Sporazuma o EGP-u, samo su akti koji su uključeni u Sporazum o EGP-u obvezujući za države EFTA-e koje su članice EGP-a. Stoga se prilagodbom (a) Uredbe (EU) br. 537/2014 osigurava da odredbe o primjenjivom zakonodavstvu Unije odražavaju, u kontekstu EGP-a, da je referentni pravni okvir Sporazum o EGP-u i akti koji su u njega uključeni.

               Članci 41. i 44. Uredbe (EU) br. 537/2014

               Člankom 41. Uredbe uvode se prijelazna razdoblja u vezi sa stupanjem na snagu obveze rotiranja ovlaštenih revizora i revizorskih društava i obveze organiziranja postupka odabira ovlaštenih revizora i revizorskih društava. Kako je navedeno u preambuli Uredbe, to je prijelazno razdoblje važno „kako bi se osigurala pravna sigurnost i neometani prijelaz na režim uveden” tom Uredbom. Ta se razmatranja jednako tako primjenjuju na države EFTA-e. Međutim, budući da će se Uredba uključiti u Sporazum o EGP-u kasnije od njezina stupanja na snagu u EU-u, ta prijelazna razdoblja moraju se prilagoditi kako bi se osiguralo da poduzeća osnovana u državama EFTA-e imaju koristi od istog prijelaznog razdoblja. Prilagodbom (b) stoga se prilagođavaju datumi iz članka 41. s obzirom na stupanje na snagu Odluke Zajedničkog odbora o uključivanju Uredbe u Sporazum o EGP-u.

               Člankom 44. Uredbe odgođeno je za jednu godinu stupanje na snagu zabrane klauzula kojima bi dioničari ograničavali izbor revizora. Zbog gore navedenih razloga, mutatis mutandis, stoga se prilagodbom (c) prilagođava taj datum kako bi se odnosio na stupanje na snagu ove Odluke Zajedničkog odbora EGP-a.

               Članak 30.c stavak 3. Direktive 2006/43/EZ.

               U skladu s člankom 7. Sporazuma o EGP-u, samo su akti koji su uključeni u Sporazum o EGP-u obvezujući za države EFTA-e koje su članice EGP-a. Povelja Europske unije o temeljnim pravima instrument je primarnog prava EU-a koje nije obvezujuće za zemlje koje nisu države članice i nije relevantno u kontekstu Sporazuma o EGP-u. Stoga se prilagodbom (a) Direktive 2014/56/EU prestaje primjenjivati upućivanje na članak 30.c stavak 3.

               Međutim, obveza nadležnih tijela da se pri objavi sankcija poštuju temeljna prava, a posebno pravo na poštovanje privatnog i obiteljskog života i pravo na zaštitu osobnih podataka, ostaju kao takvi primjenjivi u EGP-u.

               2018/0039 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u
                  Zajedničkom odboru EGP-a o izmjeni Priloga XXII.
                  (Pravo trgovačkih društava) i Protokola 37 (sadržava popis predviđen
                  člankom 101.) Sporazumu o EGP-u

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 50. i 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. u vezi s rješenjima za provedbu Sporazuma o europskom gospodarskom području
                  4
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  5
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog XXII. (Pravo trgovačkih društava) i Protokol 37 (sadržava popis predviđen člankom 101.) Sporazumu o EGP-u.

               (3)Uredba (EU) br. 537/2014 Europskog parlamenta i Vijeća
                  6
                treba se uključiti u Sporazum o EGP-u.

               (4)Direktiva 2014/56/EU Europskog parlamenta i Vijeća
                  7
                treba se uključiti u Sporazum o EGP-u.

               (5)Kako bi Sporazum o EGP-u mogao dobro funkcionirati, Protokol 37 Sporazumu o EGP-u potrebno je proširiti kako bi uključivao Odbor europskih tijela za nadzor revizije (CEAOB) uspostavljen Uredbom (EU) br. 537/2014, a Prilog XXII. Sporazumu o EGP-u potrebno je izmijeniti kako bi se utvrdili postupci za pridruživanje tom Odboru.

               (6)Prilog XXII. Sporazumu o EGP-u i Protokol 37 uz Sporazum o EGP-u trebalo bi stoga na odgovarajući način izmijeniti.

               (7)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u Zajedničkom odboru EGP-a o predloženoj izmjeni Priloga XXII. (Pravo trgovačkih društava) i Protokola 37 (sadržava popis predviđen člankom 101.) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba (EU) br. 537/2014 Europskog parlamenta i Vijeća od 16. travnja 2014. o posebnim zahtjevima u vezi zakonske revizije subjekata od javnog interesa i stavljanju izvan snage Odluke Komisije 2005/909/EZ, SL L 158, 27.5.2014., str. 77.

                     (2)

                        Direktiva 2014/56/EU Europskog parlamenta i Vijeća od 16. travnja 2014. o izmjeni Direktive 2006/43/EZ o zakonskim revizijama godišnjih financijskih izvještaja i konsolidiranih financijskih izvještaja, SL L 158, 27.5.2014., str. 196.

                     (3)

                        SL L 305, 30.11.1994., str. 6.–8.

                     (4)

                        SL L 305, 3.1.1994., str. 6.

                     (5)

                        SL L 1, 3.1.1994., str. 3.

                     (6)

                        Uredba (EU) br. 537/2014 Europskog parlamenta i Vijeća od 16. travnja 2014. o posebnim zahtjevima u vezi zakonske revizije subjekata od javnog interesa i stavljanju izvan snage Odluke Komisije 2005/909/EZ, SL L 158, 27.5.2014., str. 77.

                     (7)

                        Direktiva 2014/56/EU Europskog parlamenta i Vijeća od 16. travnja 2014. o izmjeni Direktive 2006/43/EZ o zakonskim revizijama godišnjih financijskih izvještaja i konsolidiranih financijskih izvještaja, SL L 158, 27.5.2014., str. 196.

    ---documentbreak---

               EUROPSKA KOMISIJA
            Bruxelles,2.3.2018.
            COM(2018) 83 final
            PRILOG

            Prijedlogu odluke Vijeća
            o stajalištu koje u ime Europske unije treba zauzeti u Zajedničkom odboru EGP-a o izmjeni Priloga XXII. (Pravo trgovačkih društava) i Protokola 37 (sadržava popis predviđen člankom 101.) Sporazumu o EGP-u

               PRILOG
               ODLUKA ZAJEDNIČKOG ODBORA EGP-a

                  br.

                  o izmjeni Priloga XXII. (Pravo trgovačkih društava) i Protokola 37 (sadržava popis predviđen člankom 101.) Sporazumu o EGP-u.

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,

               budući da:

               (1)Uredba (EU) br. 537/2014 Europskog parlamenta i Vijeća od 16. travnja 2014. o posebnim zahtjevima u vezi zakonske revizije subjekata od javnog interesa i stavljanju izvan snage Odluke Komisije 2005/909/EZ
                  1
               , kako je ispravljena u SL L 170, 11.6.2014., str. 66., treba se uključiti u Sporazum o EGP-u.

               (2)Direktiva 2014/56/EU Europskog parlamenta i Vijeća od 16. travnja 2014. o izmjeni Direktive 2006/43/EZ o zakonskim revizijama godišnjih financijskih izvještaja i konsolidiranih financijskih izvještaja
                  2
                treba se uključiti u Sporazum o EGP-u.

               (3)Kako bi Sporazum o EGP-u mogao dobro funkcionirati, Protokol 37 Sporazumu o EGP-u potrebno je proširiti kako bi uključivao Odbor europskih tijela za nadzor revizije (CEAOB) uspostavljen Uredbom (EU) br. 537/2014, a Prilog XXII. Sporazumu o EGP-u potrebno je izmijeniti kako bi se utvrdili postupci za pridruživanje tom Odboru.

               (4)Prilog XXII. Sporazumu o EGP-u i Protokol 37 uz Sporazum o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Prilog XXII. Sporazumu o EGP-u mijenja se kako slijedi:

               1.U točki 10.f (Direktiva 2006/43/EZ Europskog parlamenta i Vijeća) dodaje se sljedeće:

               „–32014 L 0056: Direktivom 2014/56/EU Europskog parlamenta i Vijeća od 16. travnja 2014. (SL L 158, 27.5.2014., str. 196.).

               Za potrebe ovog Sporazuma odredbe Direktive sadržavaju sljedeće prilagodbe:

               U članku 30.c stavku 3. riječi ‚kako su utvrđena u Povelji o temeljnim pravima Europske unije’ ne primjenjuju se na države EFTA-e.”

               2.Nakon točke 10.i (Direktiva 2013/34/EU Europskog parlamenta i Vijeća) umeće se sljedeće:

               „10.j.32014 R 0537: Uredba (EU) br. 537/2014 Europskog parlamenta i Vijeća od 16. travnja 2014. o posebnim zahtjevima u vezi zakonske revizije subjekata od javnog interesa i stavljanju izvan snage Odluke Komisije 2005/909/EZ, (SL L 158, 27.5.2014., str. 77.), kako je ispravljena u SL L 170, 11.6.2014., str. 66.

               Uvjeti za pridruživanje država EFTA-e u skladu s člankom 101. Sporazuma:

               Nadležna tijela država EFTA-e iz članka 32. stavka 1. Direktive 2006/43/EZ imaju pravo u potpunosti sudjelovati u Odboru europskih tijela za nadzor revizije (CEAOB) pod istim uvjetima kao i nadležna tijela država članica EU-a, ali nemaju pravo glasa. Članovi iz država EFTA-e ne mogu biti izabrani na poziciju predsjednika CEAOB-a u skladu s člankom 30. stavkom 6.

               Za potrebe ovog Sporazuma odredbe Uredbe sadržavaju sljedeće prilagodbe:

               (a)riječi ‚zakonodavstvo Unije ili nacionalno zakonodavstvo’ mijenjaju se riječima ‚Sporazum o EGP-u ili nacionalno zakonodavstvo’, a riječi ‚na temelju prava Unije ili nacionalnog prava’ odnosno ‚u skladu s pravom Unije ili nacionalnim pravom’ mijenjaju se riječima ‚na temelju Sporazuma o EGP-u ili nacionalnog prava’.

               (b)U članku 41. za države EFTA-e:

               i.riječi ‚17. lipnja 2020.’ glase ‚šest godina od dana stupanja na snagu Odluke Zajedničkog odbora EGP-a br. …/… od … [ova Odluka]’;

               ii.riječi ‚17. lipnja 2023.’ glase ‚devet godina nakon dana stupanja na snagu Odluke Zajedničkog odbora EGP-a br. …/… od … [ova Odluka]’;

               iii.riječi ‚16. lipnja 2014.’ glase ‚dana stupanja na snagu Odluke Zajedničkog odbora EGP-a br. …/… od … [ova Odluka]’.

               iv.riječi ‚17. lipnja 2016.’ glase ‚dvije godine od dana stupanja na snagu Odluke Zajedničkog odbora EGP-a br. …/… od … [ova Odluka]’;

               (c)u članku 44. za države EFTA-e riječi ‚17. lipnja 2017.’ glase ‚isteka godine dana nakon stupanja na snagu Odluke Zajedničkog odbora EGP-a br. …/… od … [ova Odluka]’.”

               Članak 2.

               U Protokol 37 Sporazumu o EGP-u dodaje se sljedeća točka:

               „40.Odbor europskih tijela za nadzor revizije (CEAOB) (Uredba (EU) br. 537/2014 Europskog parlamenta i Vijeća).”

               Članak 3.

               Tekst Uredbe (EU) br. 537/2014, kako je ispravljen u SL L 170, 11.6.2014., str. 66., i tekst Direktive 2014/56/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.

               Članak 4.

               Ova Odluka stupa na snagu […] pod uvjetom da su podnesene sve obavijesti iz članka 103. stavka 1. Sporazuma o EGP-u*.

                  3Članak 5.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)

                        SL L 158, 27.5.2014., str. 77.

                     (2)

                        SL L 158, 27.5.2014., str. 196.

                     (3)
                  *
                        [Ustavni zahtjevi nisu navedeni.] [Ustavni su zahtjevi navedeni.]